### 9.      Orientering om vandløbsvedligeholdelse i [adresse]

**Åbent**

Sagsnr.: 326-2016-47807       J.nr.: 06.02.11           Dokumentnr.:
[adresse]

**Sagstype**

Orientering.

**Resume og sagens baggrund**

I efteråret 2016 foretog kommunen et omfattende beskærings-
og fældningsarbejde af pilebuske langs Nedre [adresse] for at afhjælpe
afstrømningsmæssige problemer i vandløbet om foråret.

For også at tilgodese naturinteresserne i området foretages
i foråret 2017 beplantning af elletræer som med tiden vil forbedre miljøet
langs vandløbet og nede i vandløbet.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

I samarbejde med tre lodsejere (en på sydsiden og to på nordsiden)
har kommunen planlagt at plante klynger af elletræer på 10-12 udvalgte steder
langs [adresse] å. Klyngerne er max 40 meter brede af hensyn til
kapaciteten af de maskiner, der skal vedligeholde vandløbet.

Træerne forventes plantet i foråret 2017. Frem til efteråret
2021 bliver træerne plejet ved at beskære uønsket opvækst af pil væk for at
give de små elletræer de bedste vækstbetingelser.

Beplantningen sker i forlængelse af et omfattende
fældningsarbejde i efteråret 2016 hvor kommunen fældede og beskar pilebuske
langs vandløbet. Planen er at elletræerne på sigt skal erstatte pilebuskene og
forbedre naturen langs med vandløbet og nede i vandløbet.

Både Danmarks Naturfredningsforening, Kalundborg
Sportsfiskerforening og [adresse] sammenslutningen blev orienteret om projektet
på et møde 6. april 2017. De havde ikke indvendinger mod den nye beplantning.

**Økonomiske konsekvenser**

Ingen økonomiske konsekvenser.